— У мінулым годзе мы адзначылі 950-годдзе першай вядомай нам бібліятэкі — бібліятэкі Полацкага Сафійскага сабора. Там на працягу доўгага часу збіраліся кніжныя скарбы, якія ствараліся на нашай зямлі, — расказаў на пленарным пасяджэнні кангрэса дырэктар Нацыянальнай бібліятэкі Раман МАТУЛЬСКІ. Аднак яна, страчаная падчас Лівонскай вайны, была не адзінай, створанай прадстаўнікамі хрысціянскіх канфесій на беларускіх землях. Найбуйнейшымі зяўляюцца бібліятэкі Супрасльскага, Лаўрышаўскага і Жыровіцкага манастыроў, якія ў той час перайшлі пад патранат навастворнай уніяцкай царквы. Аднак пасля скасавання царкоўнай уніі былі зачынены і бібліятэкі, а іх фонды аказаліся расцярушанымі па ўсім свеце. Звесткі пра далейшы лёс збораў надзвычай скупыя. Але нават тая інфармацыя, што да нас даходзіць, сведчыць: сабраныя калісьці ў гэтых бібліятэках кнігі працягнулі служыць людзям і грамадству, трапіўшы ў іншыя калекцыі...